## El Consell valida la contractació d’emergència dels treballs de reparació de l’IES Sorolla de València

*** El pressupost d’esta actuació és de 294.631 euros i consistirà en la reparació dels forjats de la coberta i dels paràmetres verticals per a evitar despreniments**

El Consell ha validat la declaració d’emergència per a contractar els treballs de reparació dels forjats de la coberta i dels paràmetres verticals de l’IES Sorolla de València per a evitar possibles despreniments i, al mateix temps, recuperar este edifici.

Després de l’informe elaborat pel Servici Territorial d’Infraestructures Educatives de la Direcció Territorial d’Educació i Universitats de València sobre la situació d’institut, la Conselleria ha adjudicat els treballs de revisió i eliminació d’elements susceptibles de despreniment.

Els treballs tindran un cost de 294.631 euros i un termini d’execució de tres mesos, i permetran garantir les condicions de seguretat, funcionalitat i habitabilitat de l’edifici.

Fecha: 01/04/2025